ROMÂNIA

JUDEŢUL HUNEDOARA

MUNICIPIUL DEVA

PRIMAR

**REFERAT DE APROBARE**

 la proiectul de hotărâre pentru modificarea Hotărârii Consiliului local nr.26/2018 privind constituirea Societății Transport Public Local Deva SRL, având ca asociat unic municipiul Deva reprezentat prin Consiliul local al municipiului Deva, cu modificările ulterioare

Prin Hotărârea Consiliului local nr.159/2018 pentru modificarea Hotărârii Consiliului local nr.26/2018, privind constituirea Societății Transport Public local Deva S.R.L., având ca asociat unic municipiul Deva reprezentat prin Consiliul local al municipiului Deva, s-a desemnat domnul Giurasa Gabriel ca administrator al acestei societăți.

Ținând cont că la data de 14.01.2022, prin adresa nr.4845/14.01.2022, domnul Giurasa Gabriel a demisionat din funcția de administrator al Societății Transport Public Local Deva S.R.L., societate care are asociat unic Municipiul Deva, reprezentat prin Consiliul local Deva și Primarul municipiului Deva, se impune desemnarea unui nou administrator, precum si actualizarea actului constitutiv,

În conformitate cu prevederile Legii privind societățile nr.31/1990, republicată, cu modificările şi completările ulterioare, ale art.35 alin.2 din Legea nr.273/2006 privind finanțele publice locale, cu modificările si completările uleterioare,

În temeiul art.129 alin.2 lit.”a”, alin.3 lit.”d”, precum şi al art.139 alin.1 din Ordonanţa de urgență a Guvernului nr.57/2019 privind Codul administrativ, cu modificările şi completările ulterioare,

Supun atenției comisiilor de specialitate şi plenului Consiliului local proiectul de hotărâre pentru modificarea Hotărârii Consiliului local nr.26/2018 privind constituirea Societății Transport Public Local Deva SRL, având ca asociat unic municipiul Deva reprezentat prin Consiliul local al municipiului Deva, cu modificările ulterioare.

**PRIMAR,**

**NICOLAE - FLORIN OANCEA**